[pic] | EVROPSKA KOMISIJA |

Bruselj, 18.4.2011

COM(2011) 210 konč.

2011/0088 (NLE)

Predlog

UREDBA SVETA

o spremembi Uredbe (ES) št. 1425/2006 o uvedbi dokončne protidampinške dajatve na uvoz nekaterih vreč in vrečk iz plastičnih mas s poreklom iz Ljudske republike Kitajske in Tajske ter o zaključku postopka glede uvoza nekaterih vreč in vrečk iz plastičnih mas s poreklom iz Malezije

OBRAZLOŽITVENI MEMORANDUM

1. OZADJE PREDLOGA

2. Razlogi za predlog in njegovi cilji

Ta predlog se nanaša na uporabo Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti.

- Splošno ozadje

Ta predlog je nastal pri izvajanju osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami iz osnovne uredbe.

- Veljavne določbe na področju, na katero se nanaša predlog

Uredba Sveta (ES) št. 1425/2006 o uvedbi dokončne protidampinške dajatve na uvoz nekaterih vreč in vrečk iz plastičnih mas s poreklom iz Ljudske republike Kitajske in Tajske.

- Usklajenost z drugimi politikami in cilji Unije

Ni relevantno.

3. POSVETOVANJE Z ZAINTERESIRANIMI STRANMI IN OCENA UčINKA

4. Posvetovanje z zainteresiranimi stranmi

Zainteresirane strani, na katere se nanaša postopek, so med preiskavo imele možnost zagovarjati svoje interese v skladu z določbami osnovne uredbe.

- Zbiranje in uporaba izvedenskih mnenj

Zunanje izvedensko mnenje ni bilo potrebno.

- Ocena učinka

Ta predlog je posledica izvajanja osnovne uredbe.

Osnovna uredba ne vključuje določb za splošno oceno učinka, zajema pa izčrpen seznam pogojev, ki jih je treba oceniti.

5. PRAVNI ELEMENTI PREDLOGA

6. Povzetek predlaganih ukrepov

Priloženi predlog uredbe Sveta temelji na dokončni ugotovitvi, da en kitajski proizvajalec izvoznik izpolnjuje vsa merila, da se mu odobri status novega proizvajalca izvoznika in da zato zanj velja tehtana povprečna protidampinška dajatev v višini 8,4 %.

- Pravna podlaga

Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti.

- Načelo subsidiarnosti

Predlog je v izključni pristojnosti Evropske unije. Načelo subsidiarnosti se zato ne uporablja.

- Načelo sorazmernosti

Predlog je v skladu z načelom sorazmernosti iz naslednjih razlogov:

Oblika ukrepanja je določena v navedeni osnovni uredbi in ne dopušča odločanja na nacionalni ravni.

Navedba o načinu zmanjšanja finančne in upravne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter o njeni sorazmernosti s ciljem predloga se ne uporablja.

- Izbira instrumentov

Predlagani instrument: uredba.

Druga sredstva ne bi bila primerna iz naslednjega razloga:

Osnovna uredba ne določa drugih možnosti.

7. PRORAČUNSKE POSLEDICE

Predlog ne vpliva na proračun Unije.

2011/0088 (NLE)

Predlog

UREDBA SVETA

o spremembi Uredbe (ES) št. 1425/2006 o uvedbi dokončne protidampinške dajatve na uvoz nekaterih vreč in vrečk iz plastičnih mas s poreklom iz Ljudske republike Kitajske in Tajske ter o zaključku postopka glede uvoza nekaterih vreč in vrečk iz plastičnih mas s poreklom iz Malezije

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti[1] (v nadaljnjem besedilu: osnovna uredba),

ob upoštevanju Uredbe Sveta (ES) št. 1425/2006[2] in zlasti člena 2 Uredbe,

ob upoštevanju predloga, ki ga je Komisija predložila po posvetovanju s svetovalnim odborom,

ob upoštevanju naslednjega:

A. PREDHODNI POSTOPEK

8. Svet je z Uredbo (ES) št. 1425/2006 uvedel dokončno protidampinško dajatev na uvoz nekaterih vreč in vrečk iz plastičnih mas s poreklom med drugim iz Ljudske republike Kitajske (v nadaljnjem besedilu: LRK) v Unijo. Zaradi velikega števila proizvajalcev izvoznikov v LRK, sodelujočih v preiskavi, ki je privedla do uvedbe protidampinške dajatve (v nadaljnjem besedilu: prvotna preiskava), je bil izbran vzorec kitajskih proizvajalcev izvoznikov; za družbe, vključene v vzorec, so bile uvedene individualne stopnje dajatve v višini od 4,8 % do 12,8 %, za druge sodelujoče družbe, ki niso bile vključene v vzorec, pa je bila določena stopnja dajatve v višini 8,4 %. Z Uredbo (ES) št. 249/2008 je bila za eno družbo uvedena stopnja dajatve v višini 4,3 %. Za LRK je bila za družbe, ki se niso javile ali niso sodelovale v preiskavi, uvedena stopnja dajatve v višini 28,8 %.

9. Člen 2 Uredbe Sveta (ES) št. 1425/2006 določa, da kadar kateri koli novi proizvajalec izvoznik iz LRK Komisiji predloži zadostne dokaze, da:

10. v obdobju preiskave (od 1. aprila 2004 do 31. marca 2005) (v nadaljnjem besedilu: obdobje preiskave) v Skupnost ni izvažal izdelkov iz člena 1(1) navedene uredbe (prvi pogoj),

11. ni povezan z nobenim izvoznikom ali proizvajalcem v LRK, za katerega veljajo protidampinški ukrepi, uvedeni z navedeno uredbo (drugi pogoj), ter

12. je dejansko izvažal zadevne izdelke v Skupnost po obdobju preiskave, na katerem temeljijo ukrepi, ali je sklenil nepreklicno pogodbeno obveznost o izvozu velike količine v Skupnost (tretji pogoj),

13. potem se člen 1 navedene uredbe lahko spremeni tako, da se novemu proizvajalcu izvozniku odobri stopnja dajatve, ki se uporablja za sodelujoče družbe, ki niso vključene v vzorec, in sicer 8,4 %.

14. Seznam družb, ki jim je bila odobrena tehtana povprečna stopnja dajatve v višini 8,4 % za sodelujoče družbe, je bil spremenjen z uredbama (ES) št. 249/2008[3] in (ES) št. 189/2009[4] ter Uredbo Sveta (EU) št. XXX.

B. ZAHTEVKI ZA OBRAVNAVO NOVEGA PROIZVAJALCA IZVOZNIKA

15. Šest kitajskih družb je vložilo zahtevek za odobritev iste obravnave, kot je bila odobrena družbam, ki so sodelovale v prvotni preiskavi in niso bile vključene v vzorec (v nadaljnjem besedilu: obravnava novega proizvajalca izvoznika).

16. S preiskavo se je preverilo, ali navedenih šest vložnikov izpolnjuje pogoje za odobritev obravnave novega proizvajalca izvoznika iz člena 2 Uredbe Sveta (ES) št. 1425/2006.

17. Vsem šestim vložnikom je bil poslan vprašalnik, obenem pa so bili pozvani k predložitvi dokazov o izpolnjevanju treh navedenih pogojev.

18. Ena družba, ki je vložila zahtevek za obravnavo novega proizvajalca izvoznika, ni predložila zahtevanih informacij. Zato ni bilo mogoče preveriti, ali izpolnjuje pogoje iz člena 2 Uredbe Sveta (ES) št. 1425/2006, in njen zahtevek je bilo treba zavrniti.

19. Ena družba je zahtevek umaknila.

20. Ena družba ni niti izvažala zadevnega izdelka v Unijo niti ni sklenila nepreklicne pogodbene obveznosti o izvozu velike količine v Unijo po obdobju preiskave. Tako ni izpolnjevala tretjega pogoja, zato je bil njen zahtevek zavrnjen.

21. Ena družba se ni štela za novega proizvajalca izvoznika, ker je povezana s proizvajalcem izvoznikom iz LRK, za katerega veljajo protidampinški ukrepi, uvedeni z Uredbo (ES) št. 1425/2006. Tako ni izpolnila drugega pogoja, zato je bil njen zahtevek zavrnjen.

22. Ena družba je predložila zavajajoče informacije o datumu ustanovitve. To vzbuja dvome o zanesljivosti predloženih informacij, vključno z obdobjem, v katerem bi se zadevni izdelek lahko izvažal v EU. Zahtevek te družbe je bil zato zavrnjen.

23. Dokazi o izpolnjevanju pogojev iz člena 2 Uredbe Sveta (ES) št. 1425/2006, ki jih je predložil preostali kitajski proizvajalec izvoznik, so se šteli za zadostne. Temu proizvajalcu izvozniku se torej lahko odobri stopnja dajatve, ki se uporablja za sodelujoče družbe, ki niso vključene v vzorec (tj. 8,4 %), njegovo ime pa se tako lahko doda na seznam proizvajalcev izvoznikov iz Priloge I k Uredbi Sveta (ES) št. 1425/2006.

24. Vložniki in industrija Unije so bili obveščeni o ugotovitvah preiskave in so imeli možnost predložiti svoje pripombe.

25. Vsi argumenti in stališča zainteresiranih strani so bili analizirani in upoštevani, če so bili utemeljeni –

SPREJEL NASLEDNJO UREDBO:

Člen 1

Na seznam proizvajalcev iz Ljudske republike Kitajske iz Priloge I k Uredbi Sveta (ES) št. 1425/2006 se doda naslednja družba:

Družba | Kraj | Dodatna oznaka TARIC |

Xiamen Good Plastic Co., Ltd. | Xiamen | B109 |

Člen 2

Ta uredba začne veljati dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL L 343, 22.12.2009, str. 51.

[2] UL L 270, 29.9.2006, str. 4.

[3] UL L 76, 19.3.2008, str. 8.

[4] UL L 67, 12.3.2009, str. 5.